Георги Свиленски: Скандалът с апартаментите трябва да бъде разнищен до край - Izbori.bg
НачалоКметски избориГеорги Свиленски: Скандалът с апартаментите трябва да бъде разнищен до край
Нещата, които се случват в държавата вече не изненадват левицата, защото постоянно изникват нови скандали. Последният с апартаментите трябва да бъде разнищен до край. Да стане ясно - кой, кога и какво е купувал, на какви цени е заменял и ощетена ли е държавата. Това каза зам.-председателят на ПГ на "БСП за България" Георги Свиленски пред БНР.
"Изненадани от скандала с апартаментите на Цветанов, Цачева, Рашидов останаха обществото и участниците в процеса, защото и до днес не става ясно- от къде идва информацията", каза още той.
Свиленски добави, че скандалът е голям и то не заради това кой, колко апартамента има, а заради въпроса- приемал ли е българският парламент закони в полза на една или друга фирма.
"Говорим и за това - дали комисията, която трябва да провери съответните случаи ще си свърши работата, защото тя неведнъж е проверявала подобни случаи и винаги излиза с констатацията, че няма проблеми. Антикорупционната комисия е назначена лично от Цветан Цветанов, а членовете й са негови номинации и тези, които назначават комисията, няма как да бъдат проверявани", коментира още депутатът.
"Информацията със сигурност не идва от България. Затова заминаването на Цветанов за САЩ много ми напомня на посещението на Лютви Местан в Турското посолство, когато беше сменен", коментира социалистът. Народният представител каза още, че никой досега не е отрекъл фактите по случая с апартаментите. "Министър Цачева подаде оставка, именно в съгласие с всичко, което се е случило, същото направи и зам.-министърът на спорта", уточни Свиленски.
апартаментгейтБСПГеорги СвиленскиевроизбориЕНПЛютви МестанПЕСПП ГЕРБЦветан Цветанов